บลจ.บัวหลวง ออกกองทุน B-GLOBALลงทุนหุ้นเด่นระดับโลกขาย 21-29 ก.ย.
นางวรวรรณ ธาราภูมิ ประธานเจ้าหน้าที่บริหาร บริษัทหลักทรัพย์จัดการกองทุนรวม บัวหลวง จำกัด เปิดเผยว่า บริษัทออกกองทุนเปิดบัวหลวงหุ้นโกลบอล (B-GLOBAL) ลงทุนหุ้นชั้นนำระดับโลกผ่านกองทุนเวลลิงตัน เปิดจองซื้อหน่วยลงทุนช่วง IPO ตั้งแต่วันนี้ ถึง 29 ก.ย.นี้ ลงทุนขั้นต่ำครั้งแรกและครั้งต่อไป 500 บาท
22 ก.ย. 2558

นางวรวรรณ ธาราภูมิ ประธานเจ้าหน้าที่บริหาร บริษัทหลักทรัพย์จัดการกองทุนรวม บัวหลวง จำกัด เปิดเผยว่า บริษัทออกกองทุนเปิดบัวหลวงหุ้นโกลบอล (B-GLOBAL) ลงทุนหุ้นชั้นนำระดับโลกผ่านกองทุนเวลลิงตัน เปิดจองซื้อหน่วยลงทุนช่วง IPO ตั้งแต่วันนี้ ถึง 29 ก.ย.นี้ ลงทุนขั้นต่ำครั้งแรกและครั้งต่อไป 500 บาท
นโยบายการลงทุนของ B-GLOBAL จะเน้นลงทุนในหน่วยลงทุนของกองทุน Wellington Management Portfolios (Luxembourg)- Global Opportunities Equity Portfolio ชนิดหน่วยลงทุน Class S (Accum-USD)(กองทุนหลัก) เพียงกองทุนเดียว โดยเฉลี่ยใสนรอบบัญชีไม่น้อยกว่า 80% ของมูลค่าทรัพย์สินสุทธิ (NAV)
ณ วันที่ 31 ส.ค. 58 หุ้น 10 ตัวแรกที่กองทุนดังกล่าวเข้าลงทุนได้แก่ Britstol -Myers Squibb. Google, Bank of America, Aggeran, Microsoft, Deutsche Annington, BNP Paribas, Visa, Sky, Delphi Automotive จากทั้งหมดที่ลงทุนในหุ้น 102 ตัว โดยผลตอบแทนย้อนหลัง 1 ปี อยู่ที่ 2.3% , 3 ปีย้อนหลัง 15.2% และตั้งแต่เริ่มก่อตั้งกองทุนผ19 ก.พ.53) อยู่ที่ 14.1% กองทุน B-GLOBAL ไม่มีนโยบายจ่ายเงินปันผล
นางวรวรรณ ธาราภูมิ ประธานเจ้าหน้าที่บริหาร บลจ.บัวหลวง กล่าวว่า กองทุน B-GLOBAL เป็นการลงทุนหุ้นทั่วโลกที่มีผลประกอบการเติบโตได้ดีมาก โดยกระจายไปหลาย sector จึงเห็นว่าการลงทุนกองทุน B-GLOBAL ควรถือระยะยาว หรือ 5 ปีขึ้นไป ขณะที่ภาวะเศรษฐกิจโลกปีนี้ไปถึงปีหน้าจะยังไม่ดี แต่ก็มองเป็นจังหวะที่เข้าซื้อหุ้นในราคาไม่แพง และมีโอกาสสร้างผลตอบแทนที่ดีได้
นางวรวรรณ คาดว่า ธนาคารกลางสหรัฐอาจจะขึ้นดอกเบี้ยในช่วงปลายปีนี้ และคาดว่าตลาดจะไม่ Panic หรืออาจจะกระทบช่าวงสั้นๆ ขณะที่ภาวะเศรษฐกิจไทยได้รับกระทบจากการส่งออกที่ดลลง การบริโภคในประเทศลดลง ในช่วง 1-2 ปีนี้มองเป็นโอกาสที่ระบบเศรษฐกิจของไทยจะได้รับการแก้ไข ปัญหาที่เคยหมักหมมทั้งตัวธุรกิจ ระบบราชการ เมื่อปรับปรุงได้แล้ว รับกับการขยายตัวเศรษฐกิจอีกครั้ง และสามารถกลับมาแข่งขันได้ดี
ส่วนตลาดหุ้นไทยมองงว่าจากนี้ไปจนถึงสิ้นปีนี้ ตลาดมีลักษณะผันผวน หรือแกว่งตัวแคบๆ ไปไหนไม่ไกล แต่ก็ไม่ได้แย่
ด้านนายพีรพงศ์ จิระเสวีจินดา กรรมการผู้จัดการ กลุ่มจัดการลงทุน บลจ.บัวหลวง กล่าวว่า ขณะนี้ชัดเจนแล้วว่า อัตราดอกเบี้ยในตลาดโลกยังคงต่ำต่อไป และธนาคารกลางยุโรป(ECB) ธนาคารกลางญี่ปุ่น (BOJ) พร้อมออก QE ต่อไป ขณะที่สถานการณ์ในประเทศไทยชัดเจนแล้วว่าปีหน้าไม่มีการเลือกตั้งตามโรดแมพ แต่จะมีการเลือกตั้งในปี 60 ดังนั้นการออกไปหาโอกาสการลงทุนในตลาดต่างประเทศ โดยกองทุน B-GLOBAL ได้ลงทุนผ่านกองทุน Wellington Management Portfolios ที่ได้ลงทุนหุ้นที่ให้ผลตอบแทนสม่ำเสมอ
B-GLOBAL เหมาะสำหรับนักลงทุนที่สามารถรับความผันผวนและความเสี่ยงที่เกี่ยวข้องจากการลงทุนในหุ้นทั่วโลกได้ และสามารถลงทุนระยะยาวในหุ้นของบริษัททั่วโลกที่มีศักยภาพการเติบโตสูงได้ รวมทั้งต้องการกระจายความเสี่ยง และผสมผสานพอร์ตลงทุนไปยังต่างประเทศเพื่อสร้างโอกาสรับผลตอบแทนที่มากขึ้น